***Kleemann* | Mobilais rotora drupinātājs MOBIREX MR 100(i) NEO/NEOe papildina produktu klāstu**

**NEO līnija ir jauna, efektīva un kompakta *Kleemann* produktu klase.**

***Kleemann* iepazīstina ar pirmo ģimenes locekli jaunajā NEO līnijā – rotora drupinātājs MOBIREX MR 100(i) NEO/NEOe. Iekārta ir efektīva, jaudīga un ļoti elastīga, turklāt ar NEOe variantu ir iespējama pilnībā elektriska darbība.**

**Piemērots visdažādākajiem pielietojumiem**

Pateicoties to kompaktajiem izmēriem un nelielajam transportēšanas svaram, MOBIREX MR 100(i) NEO/NEOe var izmantot elastīgi, ātri un visdažādākajos lietojumos. Viegli var ekspluatēt šaurās vietās vai apstākļos, kad vieta bieži jāmaina. Darbības diapazons ir no dažādiem pārstrādes veidiem, piemēram, betona, šķembu un asfalta pārstrādes līdz mīksta un vidēji cieta dabīgā akmens apstrādei.

**Ilgtspējīgi risinājumi pasargā operatorus un vidi**

Jaunais *Kleemann* rotora drupinātājs ir pieejams divās versijās. Atkarībā no pielietojuma jomas to var darbināt pilnībā elektriski, izmantojot piedziņas koncepciju E-DRIVE, tādējādi lokāli neradot CO2 emisijas [MR 100(i) NEOe]. Mašīna ir pieejama arī ar praksē pārbaudīto dīzeļdzinēja tiešās piedziņas sistēmu D-DRIVE.

**Ļoti augsta galaprodukta kvalitāte**

No rotora drupinātāja tiek sagaidīta ļoti augsta produkta kvalitāte, un tieši to nodrošina MOBIREX MR 100(i) NEO / NEOe. To garantē ne tikai jaudīgā drupināšanas iekārta ar četru āmuru rotoru ar lielu trieciena diapazonu un daudzveidīgām rotora āmuru iespējām, bet arī 4 m2 lielā, pēc izvēles pieejamā, vienstāva sekundārā sijāšanas iekārta. Tādējādi tiek iegūts klasificēts galīgo graudu izmērs. Galaprodukta kvalitāti var papildus uzlabot, izmantojot papildu sijāšanas ierīci ar ventilatoru.

**Vienkārša iekārtas darbība**

Pateicoties īpaši funkcijām pielāgotai vadības ierīcei SPECTIVE, MR 100(i) NEO / NEOe lietošana ir vienkārša un intuitīva. Izmantojot SPECTIVE CONNECT, operatoriem visi būtiskie dati par ātrumu, patēriņa vērtībām un piepildījuma līmeņiem ir pieejami viedtālrunī vai planšetdatorā un sagatavoti pārskatāmā veidā. SPECTIVE CONNECT piedāvā arī detalizētus problēmu novēršanas palīglīdzekļus, kas palīdz apkopē un tehniskajā uzturēšanā. Unikāla iezīme šajā mašīnu klasē ir pilnībā automātiskā drupinātāja spraugas regulēšana un nulles punkta noteikšana. Nulles punkta noteikšana kompensē nolietojumu drupinātāja palaišanas laikā, un tiek saglabāts viendabīgs rezultāts.

Jaunais rotora drupinātājs MOBIREX MR 100(i) NEO/NEOe tiks pakāpeniski ieviests Eiropā un Ziemeļamerikā no 2024. gada.

**Attēli:**

****

**KL\_MR 100i NEO**

Mobilais rotora drupinātājs MOBIREX MR 100(i) NEO/ NEOe ir pirmais jaunās NEO līnijas ģimenes pārstāvis, un to raksturo efektivitāte un elastīgums.

*Piezīme: Šis fotoattēls kalpo tikai kā priekšskatījums. Drukāšanai publikācijās, lūdzu, izmantojiet fotoattēlu 300 dpi izšķirtspējā, kas ir pieejama lejupielādei Wirtgen Group tīmekļa vietnēs.*

|  |  |
| --- | --- |
| Papildu informācija  ir pieejama no:  WIRTGEN GROUP  Sabiedrisko attiecību departaments  Reinhard-Wirtgen-Straße 2  53578 Vindhāgena  Vācija  Tālrunis: +49 (0) 2645 131 – 1966  Fakss: +49 (0) 2645 131 – 499  E-pasts: PR@wirtgen-group.com  www.wirtgen-group.com |  |